Fritz Schäffer

Fritz Schäffer (født 12. mai 1888 i München, død 29. mars 1967 i Berchtesgaden) var en tysk politiker for Bayerische Volkspartei og CSU. Schaffer var Forbundsrepublikken Tysklands første finansminister og senere også landets justisminister.Internettsiden til Bayerisches Staatsregierung: Die Bayerischen Ministerpräsidenten seit 1945   besøkt 20. juni 2014

 Liv og virke 
 Bakgrunn 
Fritz Schäffer gikk på folkeskole i Ingolstadt, på gymnasium i München og Neuburg an der Donau, og studerte jus i München.
 Politisk karrière 
miniatyr|left|300px|Fra venstre Alois Hundhammer, Fritz Schaffer og Eugen Gerstenmaier (1959)
Han meldte seg som frivillig til hæren under første verdenskrig. I 1917 ble han utskrevet fra militærtjeneste på grunn av en tilstand av sjokk.

Schaffer gikk etter studiene inn i den bayerske statsadministrasjonen. Han ble i 1920 bayersk minister (såkalt Staatsminister) for undervisning og kultur (kultusminister). Han var fra 1929 til 1933 leder av BVP og fra 1931 til 1933 Bayerns finansminister.

Schäffer ble i 1933 kortvarig arrestert og arbeidet deretter som advokat i München. Han representerte blant annet en rekke katolske organisasjoner. Etter 20. juli-attentatet satt Schäffer fra 24. august til 8. oktober 1944 i Dachau konsentrasjonsleir.

Etter den andre verdenskrigen ble han av de amerikanske okkupasjonsstyrkene en kort periode av 1945, innsatt som midlertidig ministerpresident i Bayern og samtidig delstatens finansminister. Han ble avskjediget allerede i september samme år da han etter amerikanernes mening ikke i tilstrekkelig grad fjernet tidligere NSDAP-medlemmer fra statsadministrasjonen.Haus der bayerische Geschichte, internettside: Bayern nach dem II. Weltkrieg besøkt 20. juni 2014 Sommeren 1945 deltok han i grunnleggelsen av CSU. I partiet sto han i konflikt med Josef Müller som sto for en partilinje uten tilknytning til en bestemt konfesjon.

Schäffer var fra 1949 til 1961 medlem av Forbundsdagen. Han var finansminister i regjeringene Adenauer I og Adenauer II og justisminister i regjeringen Adenauer III.

Som Schäffers viktigste bidrag til det politiske liv var deltakelsen i oppbygningen av Tysklands politiske system og næringsliv gjennom en solid finanspolitikk.Menges, Franz, «Schäffer, Fritz», Neue Deutsche Biographie 22 (2005), s. 516-518 (internettutgaven) Schaffers forhandlinger med DDR-generalen Vincenz Müller om gjenforening av de to tyske statene førte ikke frem.

 Referanser 

 Eksterne lenker 


Kategori:Personer fra München
Kategori:Tyske finansministre
Kategori:Tyske justisministre
Kategori:Medlemmer av Forbundsdagen
Kategori:CSU-politikere
Kategori:Tyskere fra første verdenskrig
Kategori:Tyskere fra andre verdenskrig
Kategori:Fanger i Dachau
Kategori:Tysk militærpersonell (Hæren i Keiserrike)